แนะผู้ถือบัตรเดบิตและบัตรเอทีเอ็ม รูปแบบเดิมที่เป็นแถบแม่เหล็กให้รีบเปลี่ยนเป็นแบบชิปการ์ด
ธนาคารแห่งประเทศไทย แนะผู้ถือบัตรเดบิตและบัตรเอทีเอ็มรูปแบบเดิมที่เป็นแถบแม่เหล็กให้รีบเปลี่ยนเป็นแบบชิปการ์ด ก่อนที่จะไม่สามารถใช้ทำธุรกรรมผ่านตู้เอทีเอ็มและเครื่องรูดบัตรหลังวันที่ 15 มกราคม 2563 ได้นางสาวสิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและ เทคโนโลยีทางการเงิน ธนาคารแห่งประเทศไทย หรือ ธปท. เปิดเผยว่า เพื่อเป็นการยกระดับความปลอดภัยในการใช้บัตรเดยิตและบัตรเอทีเอ็มผ่านระบบอิเล็กทรอนิกส์ และยังป้องกันการปลอมแปลงบัตรจากการโจรกรรมข้อมูล นำไปทำบัตรปลอม ใช้ทำธุรกรรมทางการเงินผ่านเครื่องเอทีเอ็ม ตั้งแต่ปี 2559 เป็นต้นมา ธปท. ได้ร่วมมือกับสมาคมธนาคารไทย และสถาบันการเงิน ผลักดันการปรับเปลี่ยนบัตรเดบิตและบัตรเอทีเอ็มจากรูปแบบบัตรแถบแม่เหล็ก ให้เป็นบัตรชิปการ์ด ที่เป็นมาตรฐานสากลมาอย่างต่อเนื่อง โดยตั้งเป้าหมายในการปลี่ยนบัตรให้ครบถ้วนภายในสิ้นปี 2562 เนื่องจากหลังจากวันที่ 15 มกราคม 2563 เป็นต้นไปบัตรแถบแม่เหล็กจะไม่สามารถใช้งานได้ที่เครื่องเอทีเอ็ม หรือเครื่องรูดบัตรที่ร้านค้าทั้งนี้จากการรายงานของสถาบันการเงินต่าง ๆ ปัจจุบันมีประชาชนเปลี่ยนเป็นบัตรชิปการ์ดแล้วประมาณ 47 ล้านใบ ยังคงมีบัตรแถบแม่เหล็กที่ยังไม่ได้เปลี่ยนอีกประมาณ 20 ล้านใบทั่วประเทศ ธปท. จึงขอประชาสัมพันธ์ให้ผู้ที่ยังใช้บัตร เดบิตหรือบัตรเอทีเอ็มแบบแถบแม่เหล็กอยู่ในปัจจุบันรีบติดต่อธนาคารที่ใช้บริการได้ทุกสาขาเพื่อเปลี่ยน บัตรแถบแม่เหล็กเป็นบัตรชิปการ์ดให้แล้วเสร็จ โดยแสดงบัตรประจำตัวประชาชน บัตรเดบิตหรือบัตรเอทีเอ็มใบเดิม และสมุดบัญชีเงินฝาก โดยไม่มีค่าใช้จ่ายในการเปลี่ยนบัตร เพื่อความปลอดภัยในการทำธุรกรรมทางการเงิน และให้ผู้ถือบัตรสามารถใช้งานบัตรได้อย่างต่อเนื่องสำหรับผู้ที่ยังไม่ได้เปลี่ยนบัตรแถบแม่เหล็กเป็นบัตรชิปการ์ด หลังจากวันที่ 15 มกราคม 2563 เป็นต้นไป จะไม่ะไม่สามารถใช้งานได้ที่เครื่องเอทีเอ็มหรือที่รูดบัตรที่ร้านค้า หากมีความต้องการใช้เงินสดหรือโอนเงิน สามารถเบิกถอนได้ที่สาขาธนาคาร หรือใช้ฟังก์ชั่นกดเงินไม่ใช้บัตรที่ตู้เอทีเอ็ม หรือโอน เงินผ่าน mobile banking / internet banking แทนการใช้บัตรประชาชน